ddrg/super_eurlex huggingface dataset:
HU Az Európai Unió Hivatalos Lapja C 295/2

A Bíróság (nagy tanács) 2012. július 19-i ítélete — Az Európai Unió Tanácsa kontra Zhejian Xinan Chemical Industrial Group Co. Ltd, Európai Bizottság, Association des utilisateurs és distributeurs de l’agroChimie européenne (Audace)

(C-337/09. P. sz. ügy) (1)

(Fellebbezés - Kereskedelempolitika - Dömping - Kínából származó glifozát behozatala - 384/96/EK rendelet - A 2. cikk (7) bekezdésének b) és c) pontja - Piacgazdasági feltételek alapján működő vállalkozások jogállása - A „jelentős állami beavatkozás” fogalma a 2. cikk (7) bekezdése c) pontjának első francia bekezdése értelmében - A gyártó részvényesi közgyűlését de facto irányító állami részvényes - Az ilyen irányításnak a „jelentős beavatkozással” való azonosítása - Exportszerződések lebélyegzésére vonatkozó eljárás értékelése - A bírósági felülvizsgálat korlátai - A benyújtott bizonyítékok értékelése)

2012/C 295/02

Az eljárás nyelve: angol

Felek

Fellebbező: az Európai Unió Tanácsa (képviselők: J.-P. Hix meghatalmazott, és G. Berrisch ügyvéd)

A többi fél az eljárásban: Zhejian Xinan Chemical Industrial Group Co. Ltd (képviselők kezdetben: D. Horovitz ügyvéd, később: F. Graafsma, J. Cornelis, A. Woolich advocaten, valamint K. Adamantopoulos dikigoros és D. Moulis barrister), Európai Bizottság (képviselők: T. Scharf, N. Khan és Talabér-Ritz K., meghatalmazottak), Association des utilisateurs és distributeurs de l’agroChimie européenne (Audace) (képviselő: J. Flynn QC)

Tárgy

Az Elsőfokú Bíróság (negyedik tanács) T-498/04. sz., Zhejiang Xinan Chemical Industrial Group kontra Tanács ügyben 2009. június 17-én hozott ítélete ellen benyújtott fellebbezés, amely ítélettel az Elsőfokú Bíróság a Zhejiang Xinan Chemical Industrial Group Co. Ltd. vonatkozásában megsemmisítette a Kínai Népköztársaságból származó glifozát behozatalára vonatkozó végleges dömpingellenes vám kivetéséről szóló, 2004. szeptember 24-i 1683/2004/EK tanácsi rendelet (HL L 303., 1. o.) 1. cikkét — Az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet (HL L 56., 1. o.; magyar nyelvű különkiadás 11. fejezet, 10. kötet, 45. o.) 2. cikke (7) bekezdése c) pontjának értelmezése — Piacgazdasági feltételek alapján működő vállalkozás jogállása.

Rendelkező rész

1. A Bíróság a fellebbezést elutasítja.

2. A Bíróság az Európai Unió Tanácsát kötelezi a költségek viselésére, az ideiglenes intézkedés iránti eljárás költségeit is beleértve.

3. Az Európai Bizottság maga viseli a saját költségeit.

(1) HL C 282., 2009.11.21.
C 399/16

A Bíróság (negyedik tanács) 2019. szeptember 19-i ítélete (az Upper Törvényszék [Egyesült Királyság] előzetes döntéshozatal iránti kérelme) – The Commissioners for Her Majesty's Revenue & Customs kontra Henrika Dakneviciute

(C-544/18. sz. ügy) (1)

(Előzetes döntéshozatal - EUMSZ 49. cikk - A letelepedés szabadsága - Önálló vállalkozói tevékenység - Tagállami állampolgár, aki felhagyott az önálló vállalkozói tevékenységével a terhesség előrehaladott szakaszához és a szülést követő időszakhoz kapcsolódó fizikai korlátok miatt - Az önálló vállalkozói jogállás megőrzése)

(2019/C 399/18)

Az eljárás nyelve: angol

A kérdést előterjesztő bíróság

Upper Tribunal

Az alapeljárás felei

Felperes: The Commissioners for Her Majesty's Revenue & Customs

Alperes: Henrika Dakneviciute

Rendelkező rész

Az EUMSZ 49. cikket úgy kell értelmezni, hogy az olyan nő, aki a terhesség előrehaladott szakaszához és a szülést követő időszakhoz kapcsolódó fizikai korlátok miatt felhagy az önálló vállalkozói tevékenységgel, megtartja az önálló vállalkozói jogállását, feltéve hogy e tevékenységet a gyermeke születését követő észszerű időn belül folytatja, vagy más önálló vállalkozói tevékenység, illetve állás keretében újra dolgozni kezd.

(1) HL C 436., 2018.12.3.
C 423/7

A Bíróság (nagytanács) 2019. október 7-i ítélete (a Court of Appeal [Egyesült Királyság] előzetes döntéshozatal iránti kérelme) – Safeway Ltd kontra Andrew Richard Newton, Safeway Pension Trustees Ltd

(C-171/18. sz. ügy) (1)

(Előzetes döntéshozatal - Szociálpolitika - Az EK-Szerződés 119. cikke (később, módosítást követően EK 141. cikk) - Férfi és női munkavállalók - Egyenlő díjazás - Magán foglalkoztatási nyugdíjrendszer - Nemek szerint eltérő rendes nyugdíjkorhatár - Az egyenlő bánásmódot helyreállító intézkedések elfogadásának időpontja - Ezen életkornak a korábban hátrányos helyzetbe hozott személyek életkorának szintjén történő, visszamenőleges hatályú egységesítése)

(2019/C 423/08)

Az eljárás nyelve: angol

A kérdést előterjesztő bíróság

Court of Appeal

Az alapeljárás felei

Felperes: Safeway Ltd

Alperes: Andrew Richard Newton, Safeway Pension Trustees Ltd

Rendelkező rész

Az EK-Szerződés 119. cikkét (később, módosítást követően EK 141. cikk) úgy kell értelmezni, hogy objektív igazolás hiányában azzal ellentétes az, ha valamely nyugdíjrendszer a nemek szerint eltérő rendes nyugdíjkorhatár meghatározásából eredő, e rendelkezéssel ellentétes hátrányos megkülönböztetés megszüntetése érdekében olyan intézkedést fogad el, amely visszamenőleges hatállyal a korábban hátrányos helyzetbe hozott kategóriába tartozó személyek rendes nyugdíjkorhatárának szintjén egységesíti e rendszer tagjainak rendes nyugdíjkorhatárát az ezen intézkedés bejelentése, illetve elfogadása közötti időszakra nézve, még akkor is, ha a nemzeti jog és az e nyugdíjrendszert létrehozó jogi aktus lehetővé teszi ilyen intézkedés elfogadását.

(1) HL C 190., 2018.6.4.
A Bíróság (első tanács) 2019. október 2-i ítélete (a Court of Appeal in Northern Ireland [Egyesült Királyság] előzetes döntéshozatal iránti kérelme) – Ermira Bajratari kontra Secretary of State for the Home Department

(C-93/18. sz. ügy) (1)

(Előzetes döntéshozatal - Uniós polgárság - 2004/38/EK irányelv - Olyan harmadik országbeli állampolgár tartózkodási joga, aki kiskorú uniós polgárok közvetlen felmenője - A 7. cikk (1) bekezdésének b) pontja - Az elegendő forrásokra vonatkozó feltétel - Tartózkodási okmány és munkavállalási engedély nélkül végzett munkából származó jövedelmekből eredő források)

(2019/C 413/08)

Az eljárás nyelve: angol

A kérdést előterjesztő bíróság

Court of Appeal in Northern Ireland

Az alapeljárás felei

Felperes: Ermira Bajratari

Alperes: Secretary of State for the Home Department

Az eljárásban részt vesz: Aire Centre

Rendelkező rész

Az Unió polgárainak és családtagjaiknak a tagállamok területén történő szabad mozgáshoz és tartózkodáshoz való jogáról, valamint az 1612/68/EGK rendelet módosításáról, továbbá a 64/221/EGK, a 68/360/EGK, a 72/194/EGK, a 73/148/EGK, a 75/34/EGK, a 75/35/EGK, a 90/364/EGK, a 90/365/EGK és a 93/96/EGK irányelv hatályon kívül helyezéséről szóló, 2004. április 29-i 2004/38/EK európai parlamenti és tanácsi irányelv 7. cikke (1) bekezdésének b) pontját akként kell értelmezni, hogy valamely kiskorú uniós polgár elegendő forrásokkal rendelkezik ahhoz, hogy ne jelentsen indokolatlan terhet a fogadó tagállam szociális segítségnyújtási rendszerére tartózkodása időtartama alatt, még akkor is, ha e források az e tagállamban tartózkodási okmánnyal és munkavállalási engedéllyel nem rendelkező, harmadik országbeli állampolgár apja által jogellenesen végzett munkából származó jövedelmekből erednek.

(1) HL C 152., 2018.4.30
C 432/10

A Bíróság (kilencedik tanács) 2019. november 7-i ítélete (a Tribunale Amministrativo Regionale per la Lombardia [Olaszország] előzetes döntéshozatal iránti kérelmei) – Eni SpA kontra Ministero dello Sviluppo Economico, Ministero dell'Economia e delle Finanze (C-364/18), Shell Italia E & P SpA kontra Ministero dello Sviluppo Economico, Ministero dell’Economia e delle Finanze, Autorità di Regolazione per l’Energia, Reti e Ambiente, korábban Autorità per l’energia elettrica e il gas e il sistema idrico (C-365/18)

(C-364/18. és C-365/18. sz. egyesített ügyek) (1)

(Előzetes döntéshozatal - 94/22/EK irányelv - Energia - A szénhidrogének kutatására, feltárására és kitermelésére vonatkozó engedélyek megadásának és felhasználásának feltételei - Díjak - Számítási módszerek - QE és Pfor mutató - Hátrányosan megkülönböztető jelleg)

(2019/C 432/10)

Az eljárás nyelve: olasz

A kérdést előterjesztő bíróság

Tribunale Amministrativo Regionale per la Lombardia

Az alapeljárás felei

(C-364/18. sz. ügy)

Felperes:: Eni SpA

Alperesek: Ministero dello Sviluppo Economico, Ministero dell'Economia e delle Finanze

Az eljárásban részt vesz: Autorità di Regolazione per l’Energia, Reti e Ambiente, korábban Autorità per l’energia elettrica e il gas e il sistema idrico, Regione Basilicata, Comune di Viggiano, Regione Calabria, Comune di Ravenna, Assomineraria

(C-365/18. sz. ügy)

Felperes: Shell Italia E & P SpA

Alperesek: Ministero dello Sviluppo Economico, Ministero dell’Economia e delle Finanze, Autorità di Regolazione per l’Energia, Reti e Ambiente, korábban Autorità per l’energia elettrica e il gas e il sistema idrico

Az eljárásban részt vesz: Regione Basilicata, Comune di Viggiano, Assomineraria

Rendelkező rész

A szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló, 1994. május 30-i 94/22/EK európai parlamenti és tanácsi irányelv 6. cikkének (1) bekezdését ezen irányelv hatodik preambulumbekezdésével összefüggésben úgy kell értelmezni, hogy azzal nem ellentétes az a nemzeti szabályozás, amelynek értelmében a földgáz kitermelésére vonatkozó koncessziók jogosultjai által fizetendő járadékok összegét a kőolaj és az egyéb tüzelőanyagok közép- és hosszú távú piaci árain alapuló mutató, nem pedig a földgáz rövid távú piaci árát tükröző mutató függvényében számítják ki.

(1) HL C 294., 2018.8.20
A Bíróság (tizedik tanács) 2019. december 19-i ítélete (a First-tier Tribunal (Tax Chamber) [Egyesült Királyság] előzetes döntéshozatal iránti kérelme) – Amoena Ltd kontra Commissioners for Her Majesty's Revenue and Customs

(C-677/18. sz. ügy) (1)

(Előzetes döntéshozatal - Közös Vámtarifa - Tarifális besorolás - Kombinált Nómenklatúra - 6212 és 9021 vámtarifaszám - Protézistartó melltartók - (EU) 2017/1167 végrehajtási rendelet - Érvényesség - A „tartozékok” fogalma - Jóhiszemű együttműködés)

(2020/C 68/11)

Az eljárás nyelve: angol

A kérdést előterjesztő bíróság

First-tier Tribunal (Tax Chamber)

Az alapeljárás felei

Felperes: Amoena Ltd

Alperes: Commissioners for Her Majesty's Revenue and Customs

Rendelkező rész

Az előzetes döntéshozatalra előterjesztett kérdések vizsgálata nem tárt fel olyan tényezőt, amely érintené az egyes áruk Kombinált Nómenklatúra szerinti besorolásáról szóló, 2017. június 26-i (EU) 2017/1167 bizottsági rendelet érvényességét.

(1) HL C 25., 2019.1.21.
C 68/10

A Bíróság (nagytanács) 2019. december 19-i ítélete – Patrick Grégor Puppinck és társai kontra Lengyel Köztársaság, Európai Bizottság, Európai Parlament, az Európai Unió Tanácsa, European Citizens' Initiative One of Us

(C-418/18. P. sz. ügy) (1)

(Fellebbezés - Intézményi jog - Az „Egy közülünk” polgári kezdeményezés - Az Európai Bizottságnak a következtetéseit és a polgári kezdeményezésben kért lépések meg nem tételének okait összefoglaló közleménye)

(2020/C 68/06)

Az eljárás nyelve: angol

Felek

Fellebbezők: Patrick Grégor Puppinck, Filippo Vari, Josephine Quintavalle, Edith Frivaldszky, Jakub Baltroszewicz, Alicia Latorre Canizares, Manfred Liebner (képviselők: R. Kiska solicitor, P. Diamond barrister)

A többi fél az eljárásban: European Citizens’ Initiative One of Us, Európai Bizottság (képviselő: H. Krämer meghatalmazott), Lengyel Köztársaság, Európai Parlament, az Európai Unió Tanácsa

Rendelkező rész

1) A Bíróság a fellebbezést elutasítja.

2) A Bíróság Patrick Grégor Puppinckot, Filippo Varit, Jakub Baltroszewiczet, Manfred Liebnert, Joséphine Quintavalle-t, Frivaldszky Edithet és Alicia Latorre Canizarest kötelezi a saját költségeiken felül az Európai Bizottság részéről felmerült költségek viselésére.

(1) HL C 341., 2018.9.24
A Bíróság (első tanács) 2019. december 19-i ítélete (a Juzgado de Primera Instancia no 11 de Vigo, Juzgado de Primera Instancia no 20 de Barcelona [Spanyolország] előzetes döntéshozatal iránti kérelmei) – Bondora AS kontra Carlos V. C. (C-453/18), XY (C-494/18)

(C-453/18. és C-494/18. sz. egyesített ügyek) (1)

(Előzetes döntéshozatal - Polgári ügyekben folytatott igazságügyi együttműködés - Európai fizetési meghagyásos eljárás - 1896/2006/EK rendelet - Kiegészítő okiratoknak a követelés alátámasztása céljából történő benyújtása - A fogyasztókkal kötött szerződésekben alkalmazott tisztességtelen feltételek - 93/13/EGK irányelv - Az európai fizetési meghagyás iránti kérelem tárgyában eljáró bíróság által végzett ellenőrzés)

(2020/C 68/07)

Az eljárás nyelve: spanyol

Juridictions de renvoi

Juzgado de Primera Instancia no 11 de Vigo, Juzgado de Primera Instancia no 20 de Barcelona

Az alapeljárás felei

Felperes: Bondora AS

Alperesek: Carlos V. C. (C-453/18), XY (C-494/18)

Rendelkező rész

Az európai fizetési meghagyásos eljárás létrehozásáról szóló, 2006. december 12-i 1896/2006/EK európai parlamenti és tanácsi rendelet 7. cikke (2) bekezdésének d) és e) pontját, valamint a fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/13/EGK tanácsi irányelv 6. cikkének (1) bekezdését és 7. cikkének (1) bekezdését a Bíróság értelmezésének megfelelően és az Európai Unió Alapjogi Chartájának 38. cikkével összefüggésben úgy kell értelmezni, hogy e rendelkezések lehetővé teszik az európai fizetési meghagyásos eljárás keretében eljáró, az említett rendelet értelmében vett „bíróság” számára, hogy a hitelezőtől a szóban forgó követelés alátámasztása céljából hivatkozott szerződési feltételeket érintően kiegészítő információkat kérjen az e feltételek esetlegesen tisztességtelen jellegére vonatkozó, hivatalból történő vizsgálat elvégzése érdekében, következésképpen az említett rendelkezésekkel ellentétes az olyan nemzeti szabályozás, amely az e célból benyújtott kiegészítő okiratok figyelmen kívül hagyását írja elő.

(1) HL C 381., 2018.10.22
C 61/14

A Bíróság (hetedik tanács) 2019. december 19-i ítélete – Furukawa Electric Co. Ltd kontra Európai Bizottság, Viscas Corp.

(C-589/18. P. sz. ügy) (1)

(Fellebbezés - Verseny - Kartellek - A föld alatti és tenger alatti elektromos kábelek európai piaca - Projektek keretében történő piacfelosztás - Bírságok - A 2006. évi bírságkiszabási iránymutatás - Az eladások értékének meghatározása - Az egyenlő bánásmód elve)

(2020/C 61/16)

Az eljárás nyelve: angol

Felek

Fellebbező: Furukawa Electric Co. Ltd (képviselők: kezdetben A. Luke és C. Pouncey Solicitors, később A. Luke és K. Fountoukakos-Kyriakakos Solicitors)

A többi fél az eljárásban: Európai Bizottság (képviselők: H. van Vliet, A. Biolan és I. Zaloguin meghatalmazottak), Viscas Corp. (képviselő: J.-F. Bellis ügyvéd)

Rendelkező rész

1) A Bíróság a fellebbezést elutasítja.

2) A Furukawa Electric Co. Ltd saját költségein kívül köteles viselni az Európai Bizottság részéről felmerült költségeket.

3) A Viscas Corp. maga viseli saját költségeit.

(1) HL C 427., 2018.11.26.
C 61/13

A Bíróság (hetedik tanács) 2019. december 19-i ítélete – Viscas Corp. kontra Európai Bizottság, Furukawa Electric Co. Ltd

(C-582/18. P. sz. ügy) (1)

(Fellebbezés - Verseny - Kartellek - A föld alatti és tenger alatti elektromos kábelek európai piaca - Projektek keretében történő piacfelosztás - Bírságok - A 2006. évi bírságkiszabási iránymutatás - A kartell európai és nem európai résztvevői viszonylagos súlyának meghatározása - Az európai vállalkozásoknak a kartell több szintjén történő részvétele - Az egyenlő bánásmód elve)

(2020/C 61/15)

Az eljárás nyelve: angol

Felek

Fellebbező: Viscas Corp. (képviselő: J.-F. Bellis ügyvéd)

A többi fél az eljárásban: Európai Bizottság (képviselők: H. van Vliet, A. Biolan és I. Zaloguin meghatalmazottak), Furukawa Electric Co. Ltd (képviselők: kezdetben A. Luke és C. Pouncey Solicitors, később A. Luke és K. Fountoukakos-Kyriakakos Solicitors)

Rendelkező rész

1) A Bíróság a fellebbezést elutasítja.

2) A Viscas Corp. saját költségein kívül köteles viselni az Európai Bizottság részéről felmerült költségeket.

3) A Furukawa Electric Co. Ltd maga viseli saját költségeit.

(1) HL C 427., 2018.11.26.
A Bíróság (ötödik tanács) 2020. március 5-i ítélete – Foundation for the Protection of the Traditional Cheese of Cyprus named Halloumi kontra az Európai Unió Szellemi Tulajdoni Hivatala (EUIPO), M. J. Dairies EOOD

(C-766/18. P. sz. ügy) (1)

(Fellebbezés - Európai uniós védjegy - 207/2009/EK rendelet - Felszólalás - A 8. cikk (1) bekezdésének b) pontja - Összetéveszthetőség - Értékelési szempontok - Korábbi együttes védjegy esetében való alkalmazhatóság - Az ütköző védjegyek hasonlósága és az e védjegyekkel jelölt áruk vagy szolgáltatások hasonlósága közötti kölcsönös függőség)

(2020/C 161/12)

Az eljárás nyelve: angol

Felek

Fellebbező: Foundation for the Protection of the Traditional Cheese of Cyprus named Halloumi (képviselők: S. Malynicz, QC, S. Baran, barrister, V. Marsland, solicitor és K. K. Kleanthous)

A többi fél az eljárásban: az Európai Unió Szellemi Tulajdoni Hivatala (EUIPO) (képviselő: D. Gája meghatalmazott), M. J. Dairies EOOD (képviselők: D. Dimitrova és I. Pakidanska, advokati)

Rendelkező rész

1) A Bíróság az Európai Unió Törvényszékének 2018. szeptember 25-i Foundation for the Protection of the Traditional Cheese of Cyprus named Halloumi kontra EUIPO – M. J. Dairies (BBQLOUMI) ítéletét (T-328/17, nem tették közzé, EU:T:2018:594) hatályon kívül helyezi.

2) A Bíróság az ügyet visszautalja az Európai Unió Törvényszéke elé.

3) A Bíróság a költségekről jelenleg nem határoz.

(1) HL C 82., 2019.3.4
C 137/20

A Bíróság (negyedik tanács) 2020. január 29-i ítélete (a Conseil d'État [Franciaország] előzetes döntéshozatal iránti kérelme) – GAEC Jeanningros kontra Institut national de l’origine et de la qualité (INAO), Ministre de l'Agriculture et de l'Alimentation, Ministre de l'Économie et des Finances

(C-785/18. sz. ügy) (1)

(Előzetes döntéshozatal - Mezőgazdaság - A mezőgazdasági termékek és az élelmiszerek földrajzi jelzéseinek és eredetmegjelöléseinek oltalma - A „Comté” oltalom alatt álló eredetmegjelölés - Valamely termék termékleírásának kisebb jelentőségű módosítása - A nemzeti bíróságok előtti kereset tárgyát képező módosítási kérelem - A nemzeti bíróságok azon ítélkezési gyakorlata, amely szerint a kereset okafogyottá válik, ha az Európai Bizottság jóváhagyja a módosítást - Hatékony bírói jogvédelem - A keresetről való határozathozatali kötelezettség)

(2020/C 137/25)

Az eljárás nyelve: francia

A kérdést előterjesztő bíróság

Conseil d’État

Az alapeljárás felei

Felperes: GAEC Jeanningros

Alperesek: Institut national de l’origine et de la qualité (INAO), Ministre de l’Agriculture et de l’Alimentation, Ministre de l’Économie et des Finances

Az eljárásban részt vesz: Comité interprofessionnel de gestion du Comté

Az ítélet rendelkező része

Az Európai Unió Alapjogi Chartájának 47. cikkével összefüggésben a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendelet 53. cikkének (2) bekezdését, az 1151/2012 rendelet kiegészítéséről szóló, 2013. december 18-i 664/2014/EU felhatalmazáson alapuló bizottsági rendelet 6. cikkét, valamint az 1151/2012 rendelet alkalmazására vonatkozó szabályok megállapításáról szóló, 2014. június 13-i 668/2014/EU bizottsági végrehajtási rendelet 10. cikkét úgy kell értelmezni, hogy amikor az Európai Bizottság helyt ad valamely tagállam hatóságainak valamely oltalom alatt álló eredetmegjelölés termékleírásának kisebb jelentőségű módosítására irányuló kérelmének, az azon keresetet elbíráló nemzeti bíróságok, amely az e hatóságok által e kérelemmel kapcsolatban – annak az 1151/2012 rendelet 53. cikkének (2) bekezdésének megfelelően a Bizottsághoz történő továbbítása érdekében – hozott határozatának jogszerűségével kapcsolatos, önmagában ezen indok alapján nem dönthetnek úgy, hogy az előttük folyamatban lévő jogvitáról már nem szükséges határozni.

(1) HL C 72., 2019.5.22.
4)

Az EUMSZ 102. cikket akként kell értelmezni, hogy olyan helyzetben, amelyben azon originális gyógyszer gyártója, amely közkinccsé vált hatóanyagot tartalmaz, viszont amely előállításának menetét a gyártási folyamatra vonatkozó olyan szabadalom védi, amelynek az érvényessége vitatott, e szabadalom alapján megakadályozza, hogy e gyógyszer generikus változatai belépjenek a piacra, az érintett termékek piacának meghatározása szempontjából e gyógyszernek nem csupán az originális változatát kell figyelembe venni, hanem annak generikus változatait is, még ha azok esetében elő is fordulhat, hogy a gyártási folyamatra vonatkozó említett szabadalom lejártát megelőzően jogszerűen nem léphetnek be a piacra, amennyiben az érintett generikusgyógyszer-gyártóknak módjukban áll rövid időn belül olyan erővel megjelenni az érintett piacon, amely elegendő ahhoz, hogy komoly ellensúlyt képezzenek az e piacon már jelen lévő originálisgyógyszer-gyártóval szemben, amit a kérdést előterjesztő bíróságnak kell ellenőriznie.
A Bíróság (harmadik tanács) 2020. március 19-i ítélete (a Sofiyski gradski sad [Bulgária] előzetes döntéshozatal iránti kérelme) – Komisia za protivodeystvie na koruptsiyata i za otnemane na nezakonno pridobitoto imushtestvo kontra BP, AB, PB, „Тrast B” ООD, „Agro In 2001” EOOD, „ACounT Service 2009” EOOD, „Invest Management” OOD, „Estate” OOD, „Bromak” OOD, „Bromak Finance” EAD, „Viva Telekom Bulgaria” EOOD, „Balgarska Telekomunikationna Kompania” AD, „Hedge Investment Bulgaria” AD, „Kemira” OOD, „Dunarit” AD, „Technologichen Zentar-Institut Po Mikroelektronika” AD, „Еvrobild 2003” EOOD, „Тechnotel Invest” AD, „Ken Trade” EAD, „Konsult Av” EOOD, Louvrier Investments Company 33 SA, EFV International Financial Ventures Ltd, Interv Investment SARL, LIC Telecommunications SARL, V Telecom Investment SCA, V2 Investment SARL, Empreno Ventures Ltd

(C-234/18. sz. ügy) (1)

(Előzetes döntéshozatal - Büntetőügyekben folytatott igazságügyi együttműködés - Büntetőjogi felelősséget megállapító ítélet hiányában megindított, jogellenesen szerzett vagyon elkobzása iránti eljárás - 2014/42/EU irányelv - Hatály - 2005/212/IB kerethatározat)

(2020/C 222/06)

Az eljárás nyelve: bolgár

A kérdést előterjesztő bíróság

Sofiyski gradski sad

Az alapeljárás felei

Felperes: Komisia za protivodeystvie na koruptsiyata i za otnemane na nezakonno pridobitoto imushtestvo

Alperesek: BP, AB, PB, „Тrast B” ООD, „Agro In 2001” EOOD, „ACounT Service 2009” EOOD, „Invest Management” OOD, „Estate” OOD, „Bromak” OOD, „Bromak Finance” EAD, „Viva Telekom Bulgaria” EOOD, „Balgarska Telekomunikationna Kompania” AD, „Hedge Investment Bulgaria” AD, „Kemira” OOD, „Dunarit” AD, „Technologichen Zentar-Institut Po Mikroelektronika” AD, „Еvrobild 2003” EOOD, „Тechnotel Invest” AD, „Ken Trade” EAD, „Konsult Av” EOOD, Louvrier Investments Company 33 SA, EFV International Financial Ventures Ltd, Interv Investment SARL, LIC Telecommunications SARL, V Telecom Investment SCA, V2 Investment SARL, Empreno Ventures Ltd,

Az eljárásban részt vesz: Corporate Commercial Bank, felszámolás alatt

Rendelkező rész

A bűncselekményből származó jövedelmek, vagyon és az elkövetéshez használt eszközök elkobzásáról szóló, 2005. február 24-i 2005/212/IB kerethatározatot úgy kell értelmezni, hogy azzal nem ellentétes az azt előíró tagállami szabályozás, hogy a jogellenesen szerzett vagyon elkobzását a nemzeti bíróság olyan eljárásban rendeli el, amely független a bűncselekmény megállapításától, különösen pedig az ilyen bűncselekmény feltételezett elkövetőinek büntetőjogi felelősségre vonásától.

(1) HL C 240., 2018.7.9.